<b>שאלה </b>ילמדנו רבינו במה שנהנו באסכנדרייא שהקורא בתורה אם הגיע לקריאת שלש עשרה מדות שהם בפ' כי תשא שותק עד שיקראו הקהל בקול גדול והיה התחלת קריאת הקהל מהשם הב' דהיינו ה' אל רחום וחנון וגו' ויש מי שאומר שאינו מן הראוי לפסוק בין הב' שמות ויהי היום העיר עניין זה הרב רבי פנחס נר''ו ואמר לנו שאי אפשר לומר בקריאת הקהל השם אחד בלבד כאמו' כי לא יהיו הי"ג מדות כי אם דוקא בהזכרת הב' שמות ה' ה' אל רחום וחנון וגו' עד שבא רבי אלעזר שצ"ו ואמר שלא יבטלו המנהג ויאמרו כמו שהיו אומרים בתחלה ובמאי דביני ביני כמה מבני עמנו שצ"ו קראו תגר על מנהג זה דהיינו מה שיקראו הקהל בקול גדול ואמרו כגון זה לא שמענו ולא ראינו בשום מקום מהש"ס כי אם רבינו סעדיה ז"ל חשב זה עם הדברים אשר נהגו לומר בקול רם כגון כי מחה אמחה והפסוקים שבשירת הים וגם בדברי קבלה קק"ק ה' צבאות ואחר החקירה לא שמענו שיש רמז לזה מהתלמוד הנה כי כן יורינו מורה צדק שצ"ו אם נזכר שום דבר מזה בש"ס ואיך יהיה אופן קריאת הי"ג מידות ואם יהיה חובה לקרות הי"ג מידות בקול רם או אין זה כי אם מנהג ולכן כל אחד יעשה כמו שירצה אהה אדונינו מורינו רבינו האר ענינו בתורתיך ולא נטה ימין ושמאל והיה שכרו כפול מ''ה: